Park Seo Joon Akan Buat Penampilan Istimewa Dalam Drama Record Of Youth
Bintang Itaewon Class, Park Seo Joon akan membuat penampilan isitimewa dalam drama tvN Record of Youth.  Agensi Park Seo Joon, Awesome ENT telah kongsikan berita tersebut kepada peminat pada 16 September dan mendedahkan bahawa aktor itu telahpun selesai menjalani penggambaran untuk peranannya.  Menurut sumber, Park Seo Joon bersetuju untuk tampil dalam drama Record of Youth disebabkan hubungannya dengan Park Bo Gum dan penulis Ha Myung Hee. Park Bo Gum sebelum ini pernah membuat penampilan istimewa dalam drama JTBC Itaewon Class dan Park Seo Joon pernah muncul dalam drama yang ditulis Ha Myung Hee, A Word From Warm Heart.  Episod Record of Youth seterusnya akan keudara pada 21 September ini. Record of Youth berkisar tentang Sa Hye-jun (Park Bo-gum) dan Won Hae-hyo (Byeon Woo-seok) yang berkawan sejak kanak-kanak dan terlibat dalam dunia lakonan. Semasa bekerja, mereka bertemu dengan An Jeong-ha (Park So-dam) yang merupakan artis solek baru. Berasal dari latar belakang yang berbeza, masing-masing mempunyai penderitaan dan situasi keluarga yang berbeza. Mereka bertiga kemudiaannya bertemu cinta, menghadapi ujian, dan persahabatan ketika mereka menjalani kehidupan masa muda. Diarahkan An Gil-ho dari lakonlayar yang ditulis Ha Myeong-hee, Record of Youth boleh ditonton di laman penstriman Netflix. 